
Referat
privind aprobarea contractului de asociere dintre Municipiul Timişoara şi Clubul
Sportiv Municipal
               Prin adresa nr. SC2008 - 027296/28.11.2008 Clubul Sportiv Municipal solicită realizarea unui parteneriat între Clubul Sportiv Municipal si Consiliul Local al Municipiului Timişoara în vederea sprijinirii activităţii clubului prin finanţarea unor cheltuieli.

Având în vedere HCL nr.92/2008 privind aprobarea Contractului de Asociere dintre Clubul Sportiv Municipal şi Consiliul Local al Municipiului Timisoara.

Având în vedere procesul verbal  nr. SC2009 - 2027/04.02.2009 al Comisiei de evaluare si analiza a performantelor sportive obţinute de echipele asociate cu Municipiul Timisoara, constituită în baza HCL 516/25.11.2008.
               Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).


În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de 100.000 lei, fapt însuşit prin semnătură de reprezentantul Clubului Sportiv Muncipal  , prezent la analiză.


Conform documentelor anexate propunem aprobarea asocierii intre Municipiul Timisoara şi Clubul Sportiv Municipal, precum şi alocarea sumei de 100.000 lei pe anul 2009 în vederea sprijinirii activităţilor clubului.

